**บทสรุปผู้บริหาร**

การประเมินความพึงพอใจขององค์การบริหารส่วนตำบลบ้องตี้ อำเภอไทรโยคจังหวัดกาญจนบุรีโดยมีวัตถุประสงค์คือเพื่อศึกษาระดับความพึงพอใจของประชาชนที่มีต่อการให้บริการขององค์การบริหารส่วนตำบลบ้องตี้ อำเภอไทรโยคจังหวัดกาญจนบุรี จำนวน 5 ภาระงาน ประกอบด้วย

 1. งานด้านการป้องกันและบรรเทาสาธารณภัย

 2. งานกีฬาและนันทนาการ

 3. งานศาสนาวัฒนธรรมท้องถิ่น

 4. งานสิ่งแวดล้อมและทรัพยากรธรรมชาติ

 5. งานบริหารทั่วไปเกี่ยวกับสาธารณสุข

 ซึ่งการประเมินในครั้งนี้เป็นการวิจัยเชิงสำรวจ(Survey) โดยใช้แบบสอบถามเป็นเครื่องมือในการรวบรวมข้อมูลและกลุ่มตัวอย่างที่ศึกษาในครั้งนี้คือผู้ที่มีส่วนได้ส่วนเสียที่มาขอรับหรือใช้บริการขององค์การบริหารส่วนตำบลบ้องตี้ อำเภอไทรโยคจังหวัดกาญจนบุรีจำนวน 380 คนโดยใช้วิธีการสุ่มแบบตามความสะดวก (Convenience Sampling) นำมาวิเคราะห์ข้อมูลเชิงสถิติพรรณนาแสดงค่าจำนวนร้อยละค่าเฉลี่ยและส่วนเบี่ยงเบนมาตรฐานซึ่งสามารถสรุปผลการวิจัยได้ ดังนี้

 **ผลการศึกษาข้อมูลเกี่ยวกับลักษณะส่วนบุคคลของผู้ตอบแบบสอบถาม** ผู้ตอบแบบสอบถามส่วนใหญ่เป็นเพศชาย มีอายุระหว่าง 36 – 45 ปีการศึกษาระดับมัธยมศึกษาตอนปลายหรือเทียบเท่า/ปวช.อาชีพรับจ้าง รายได้เฉลี่ยต่อเดือนต่อเดือนต่ำกว่า 8,000 บาท และขอรับบริการจากองค์การบริหารส่วนตำบลบ้องตี้ โดยเฉลี่ยน้อยกว่า 3 ครั้งต่อปีครั้งต่อปี

**ผลการแจกแจงข้อมูลเกี่ยวกับความพึงพอใจต่อการให้บริการขององค์การบริหารส่วนตำบลบ้องตี้** ผู้ตอบแบบสอบถาม มีระดับความพึงพอใจที่มีต่อการดำเนินงานการให้บริการขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรี ตามภาระงานด้วยค่าเฉลี่ยที่ 4.675 โดย

**ภาพรวมของระดับความพึงพอใจอยู่ในระดับมากที่สุดคิดเป็นร้อยละ 93.54**

เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในงานสิ่งแวดล้อมและทรัพยากรธรรมชาติ โครงการอนุรักษ์ ดูแล ฟื้นฟู ทรัพยากรป่าไม้ ในระดับมากที่สุด
ด้วยค่าเฉลี่ยที่ 4.760 คิดเป็นร้อยละ 95.20 รองลงมาได้แก่ ความพึงพอใจในงานบริหารทั่วไปเกี่ยวกับสาธารณสุข โครงการสัตว์ปลอดโรค คนปลอดภัยจากโรคพิษสุนัขบ้า ในระดับมากที่สุด ด้วยค่าเฉลี่ยที่ 4.754 คิดเป็นร้อยละ 95.08 ความพึงพอใจในงานด้านการป้องกันและบรรเทาสาธารณภัย โครงการเสริมสร้างความปลอดภัยและวินัยจราจรในสถานศึกษา ตำบลบ้องตี้ (รถจักรยานยนต์) ในระดับมากที่สุด ด้วยค่าเฉลี่ยที่ 4.664คิดเป็นร้อยละ 93.28 ความพึงพอใจในงานศาสนาวัฒนธรรมท้องถิ่น โครงการสืบสานประเพณีสงกรานต์ และวันผู้สูงอายุ ในระดับมากที่สุดด้วยค่าเฉลี่ยที่ 4.616คิดเป็นร้อยละ 92.32และความพึงพอใจในด้านงานกีฬาและนันทนาการ โครงการจัดการแข่งขันกีฬาต้านยาเสพติด ในระดับมากที่สุด ด้วยค่าเฉลี่ยที่ 4.590 คิดเป็นร้อยละ 91.80 ตามลำดับ และหากพิจารณาแต่ละภาระงาน พบว่า

**ภาระงานที่ 1 ความพึงพอใจที่มีต่อการให้บริการงานด้านการป้องกันและบรรเทาสาธารณภัย โครงการเสริมสร้างความปลอดภัยและวินัยจราจรในสถานศึกษา ตำบลบ้องตี้ (รถจักรยานยนต์)** เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง อบต.ฯ มีการรณรงค์และเสริมสร้างจิตสำนึกในด้านความปลอดภัยแก้ผู้ใช้รถใช้ถนน รองลงมา คือ อบต.ฯ มีหรือสนับสนุนการรณรงค์หรือประชาสัมพันธ์โครงการฯ อย่างทั่วถึง และผู้ใช้รถใช้ถนนในเขตอบต.ฯ มีความตระหนักถึงความปลอดภัยการขับขี่ ในระดับมากที่สุด ด้วยค่าเฉลี่ย 4.75, 4.74 และ 4.64 คิดเป็นร้อยละ 95.00, 94.80 และ 92.80 ตามลำดับ

**ภาระงานที่ 2 ความพึงพอใจที่มีต่องานกีฬาและนันทนาการ โครงการจัดการแข่งขันกีฬาต้านยาเสพติด** เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจ ในเรื่อง
มีดำเนินการเพื่อการส่งเสริมการจัดการกีฬาให้แก่เยาวชนและประชาชน รองลงมาคือ จัดให้มี หรือสนับสนุนกิจกรรมที่เสริมความรู้ด้านยาเสพติดแก่เยาวชนและประชาชนเกี่ยวกับการเล่นกีฬา อันดับที่ 3 เท่ากันทั้ง 2 ด้านในเรื่อง จัดกิจกรรมด้านกีฬาเพื่อการมีส่วนร่วมและปฏิบัติจริงและจัดให้มี หรือสนับสนุนการรณรงค์หรือประชาสัมพันธ์ ด้านการจัดการกีฬาให้แก่เยาวชนและประชาชนอย่างทั่วถึง ในระดับ
มากที่สุด ด้วยค่าเฉลี่ย 4.62, 4.60 และ 4.58 คิดเป็นร้อยละ 92.40, 92.00 และ 91.60 ตามลำดับ

**ภาระงานที่ 3 ความพึงพอใจที่มีต่อการให้บริการงานศาสนาวัฒนธรรมท้องถิ่น โครงการสืบสานประเพณีสงกรานต์ และวันผู้สูงอายุ** เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงในเรื่อง มีการจัดกิจกรรมโครงการการสืบสานประเพณีสงกรานต์และวันผู้สูงอายุด้วยภูมิปัญญาท้องถิ่น รองลงมาเท่ากันทั้ง 2 ด้านในเรื่อง มีการประชาสัมพันธ์โครงการฯ ข้อมูลข่าวสารผ่านช่องทางต่าง ๆ อย่างเหมาะสมและเป็นกิจกรรมส่งเสริมให้ผู้สูงอายุรู้ถึงคุณค่าของตนเองว่ามีความสำคัญต่อสังคมส่วนรวม และมีการส่งเสริมให้เด็กเยาวชนได้รู้ถึงคุณค่าและอนุรักษ์ประเพณีวัฒนธรรมไทยและประเพณีของท้องถิ่น ในระดับมากที่สุด ด้วยค่าเฉลี่ย 4.65, 4.63 และ 4.59 คิดเป็นร้อยละ 93.00, 92.60 และ 91.80 ตามลำดับ

**ภาระงานที่ 4 ด้านความพึงพอใจที่มีต่องานสิ่งแวดล้อมและทรัพยากรธรรมชาติ โครงการอนุรักษ์ ดูแล ฟื้นฟู ทรัพยากรป่าไม้** เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง อบต.ฯมีการรณรงค์และให้ความรู้กับประชาชนถึงการอนุรักษ์ทรัพยากรธรรมชาติและสิ่งแวดล้อม รองลงมา คือ อบต.ฯ มีโครงการอนุรักษ์ทรัพยากรธรรมชาติและสิ่งแวดล้อมเพื่อเพิ่มพื้นที่ป่าให้กับชุมชนและพื้นที่สาธารณะ เพื่อเป็นแหล่งต้นน้ำอุปโภค บริโภค และอบต.ฯมีแนวทางการป้องกันแก้ไขปัญหาสิ่งแวดล้อมและทรัพยากรธรรมชาติ อย่างชัดเจน ในระดับมากที่สุด ด้วยค่าเฉลี่ย 4.81, 4.79 และ 4.75 คิดเป็นร้อยละ 96.20, 95.80 และ 95.00 ตามลำดับ

**ภาระงานที่ 5 ด้านความพึงพอใจที่มีต่องานบริหารทั่วไปเกี่ยวกับสาธารณสุข โครงการสัตว์ปลอดโรค คนปลอดภัยจากโรคพิษสุนัขบ้า** เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง มีการประชาสัมพันธ์การโครงการฯ อย่างทั่วถึง ในระดับมากที่สุด
ด้วยค่าเฉลี่ยที่ 4.78 รองลงมา คือ มีการให้ความรู้แก่ประชาชนด้านการป้องกันโรคพิษสุนัขบ้า ในระดับมากที่สุด ด้วยค่าเฉลี่ยที่ 4.76 และท่านมีความพึงพอใจต่อโครงการฯในระดับมากที่สุด ด้วยค่าเฉลี่ยที่ 4.75 ในระดับมากที่สุด ด้วยค่าเฉลี่ย 4.78, 4.76 และ 4.75 คิดเป็นร้อยละ 95.60, 95.20 และ 95.00 ตามลำดับ

**กิตติกรรมประกาศ**

รายงานเรื่องการประเมินความพึงพอใจขององค์การบริหารส่วนตำบลบ้องตี้อำเภอ
ไทรโยคจังหวัดกาญจนบุรีฉบับนี้ได้รับทุนสนับสนุนการประเมินจากองค์การบริหารส่วนตำบลบ้องตี้

 ขอขอบคุณองค์การบริหารส่วนตำบลบ้องตี้ อำเภอไทรโยค จังหวัดกาญจนบุรีที่กรุณาให้ความอนุเคราะห์การดำเนินการประเมินขอขอบคุณประชากรและเจ้าหน้าที่องค์การบริหารส่วนตำบลบ้องตี้ที่กรุณาเสียสละเวลาให้ความอนุเคราะห์ในการเก็บรวบรวมข้อมูลและดำเนินการประเมินจนส่งผลให้การประเมินความพึงพอใจครั้งนี้สำเร็จไปด้วยดี

สุดท้ายประโยชน์ของรายงานการประเมินฉบับนี้ขอมอบให้ผู้สนใจในการศึกษาทุกท่าน

คณะผู้ดำเนินงาน

 กันยายน 2566